  Майя Бывальцева Ижкар но  100 иськеме со котырысь улон интыос «Кышкыттэмлыко но ӟечлыко сюресъёс» федерал ӵектос улсын коньдон басьтозы, со магистральёсты 2 арскын тупатъяны луонлык сётоз. 19-тӥ толсуре журналистъёслы со сярысь вераз Удмуртилэн тӧроез Александр Соловьёв. Коньдон Удмурт Элькунлэн бюджетысьтыз, федерал бюджетысь сяна, интыосысь бюджетъёсысь но висъямын луыны кулэ: Ижкарысь, Воткаысь, Сарапулысь. Оглом лыдпусэз мон верай — 625 миллион, со федерал коньдэт. Сыӵе ик лыдпус люкаськоз улосвыл сюрес фондысь но интыосысь коньдэтъёсысь. Быдэсак 1 миллиард 200 сюрс манет — со туж умой лыдпус. Удмуртилэн тӧроез Александр СоловьёвЭлькунлэн шоркарез кар агломерациосты азинтонъя программае шедиз шуыса тодмо луиз толсур кутсконын. Коньдон басьтозы Россиысь 28 муниципалитетъёс, соос пӧлын Ижкар. Матысь кык аръёслы лыдпусъёс верамны ни — 625 миллион манет 2017-тӥ арын но 730 миллион манет 2018-тӥ арын. Со сюресъёс вылын шимучыръёслэсь лыдзэс кулэстыны юрттоз. Тегъёс: Авто Ижкар Сарапул Удмуртия АлександрСоловьёв сюресъёс Вотка  